**Andreas Alf Jämtin** (s. 4. toukokuuta 1983 Tukholma, Ruotsi) on ruotsalainen jääkiekkoilija ja maailmanmestari, joka pelaa SHL-joukkue Färjestad BK:ssa. Hän on pelipaikaltaan vasen laitahyökkääjä, mutta Jämtin osaa pelata myös keskellä. Eliteprospects.com -sivustin mukaan hän on agitaattori, jolla on kuitenkin kohtuullisen hyvät kiekolliset taidot. Jämtinin muihin vahvuuksiin kuuluu maalinedustapelaaminen ja erikoistilannepelaaminen. Hän kerää kuitenkin ajoittain turhia jäähyjä. Jämtin on kerännyt Elitserien/SHL-urallaan 1433 jäähyminuuttia, jolla hän on liigan kaikkien aikojen runkosarjan jäähytilaston kärjessä.

Ura
---

### Seuraura

Jämtin on AIK IF:n kasvatti. Hän pelasi juniorina myös Färjestad BK:ssa, jossa Jämtin pelasi ensimmäisen Elitserien-ottelunsa kaudella 2000–2001. Ottelu jäi myös hänen kautensa ainoaksi, sillä Färjestad asetti Jämtinin pelikieltoon kurinpidollisista syistä. Hän päätti palata kesken kauden AIK:hon, vaikka Jämtin ei pystynyt edustamaan joukkuetta enää samalla kaudella. Lyhyestä kaudesta seurajoukkueissa huolimatta hän pääsi kauden päätteeksi alle 18-vuotiaiden MM-joukkueeseen ja Detroit Red Wings varasi hänet 157. pelaajana NHL:n varaustilaisuudessa 2001.

Kaudeksi 2001–2002 Jämtin palasi AIK:hon, jossa varsinainen Elitserienin tulokaskausi toi 42 runkosarjaottelussa tehot 2+3=5. Joukkue putosi kuitenkin Allsvenskaniin kaudeksi 2002–2003. Sarjatasoa alempana Jämtin oli kuitenkin tehoilla 21+18=39 AIK:n paras pistemies ja maalintekijä. Hän sijoittui Allsvenskanin maalipörssissä yhdeksänneksi Rögle BK:n Torgny Löwgrenin kanssa. Jämtin keräsi 127 minuutillaan myös eniten jäähyjä AIK:sta ja sijoittui sarjan jäähypörssissä kuudenneksi.

Jämtin palasi kaudeksi 2003–2004 Elitserieniin ja siirtyi HV71:n riveihin. Hän teki runkosarjassa 39 ottelussa 18 pistettä ja keräsi kevään 2004 pudotuspeleissä 68 minuutillaan eniten jäähyjä koko Elitserienissä ja voitti kauden päätteeksi Ruotsin-mestaruuden. Kaudella 2004–2005 Jämtin keräsi runkosarjassa 155 jäähyminuuttia, joilla hän sijoittui Elitserienin jäähypörssissä toiseksi toiseksi Färjestads BK:n Emil Kåbergin jälkeen.

Huhtikuussa 2005 Jämtin teki yksivuotisen sopimuksen SM-liigajoukkue Turun Palloseuran kanssa. Hän teki kaudella 2005–2006 37 ottelussa tehot 8+7=15, kunnes Jämtin purki yhteisymmärryksessä sopimuksensa joukkueen kanssa tammikuussa 2006 ja palasi HV71:een. Kaudella 2006–2007 hän oli 14 osumallaan Martin Thörnbergin kanssa joukkueen kolmanneksi paras maalintekijä. Elitserienin runkosarjan jäähypörssissä Jämtin sijoittui 150 minuutillaan kolmanneksi. Huhtikuussa 2004 hän teki kolmivuotisen jatkosopimuksen joukkueen kanssa. Kaudella 2007–2008 Jämtin sijoittui 167 minuutillaan Elitserienin jäähypörssissä toiseksi joukkuetoverinsa Lance Wardin jälkeen. Hän voitti kauden päätteeksi Ruotsin-mestaruuden.

Kolmivuotisesta HV71-sopimuksestaan Jämtin pelasi lopulta vain yhden kauden, sillä se purkautui hänen siirryttyä kaudeksi 2008–2009 vapaana agenttina yksivuotisella sopimuksella NHL-joukkue New York Rangersin organisaatioon. Jämtinin Pohjois-Amerikan reissu jäi kuitenkin lyhyeksi ja hän pelasi vain neljä AHL-ottelua Hartford Wolf Packissa sekä viisi ottelua ECHL-joukkue Charlotte Checkersissä. Jämtin palasi jo marraskuussa 2008 kotimaahansa ja siirtyi 2+1-vuotisella sopimuksella Linköpings HC:n riveihin. Helmikuussa 2009 käydyssä ottelussa Brynäs IF:ää vastaan Jämtin nousi otsikoihin; hän sai ulosajon huidottuaan Daniel Widingiä polvitaipeeseen ja kävi pukukoppikäytävällä Brynäsin urheilujohtaja Michael Sundlövin ja huoltaja Mattias Petterssonin kimppuun. Jämtin sai syytteen pahoinpitelystä ja hänelle tilanteessa omin sanoin herjaa heittänyt Sundlöv häirinnästä. Sundlöv sai Elitserieniltä 25 000 kruunun sakot ja Pettersson 20 000 kruunun sakot. Gävlen käräjäoikeus tuomitsi Jämtinin 36 000 kruunun sakkoihin lokakuussa 2009.

Kaudella 2009–2010 Jämtin teki joukkueessa Elitserienin yhden kauden piste- ja maaliennätyksensä tehoilla 18+13=31. Hän oli Linköpingin kolmanneksi paras maalintekijä. Jämtin voitti 125 minuutillaan koko Elitserienin runkosarjan jäähypörssin. Hän voitti sen toisen kerran peräkkäin myös kaudella 2010–2011, jolloin Jämtin keräsi Elitserienin yhden kauden jäähyennätyksensä 158 minuutillaan.

Helmikuussa 2011 Jämtin teki nelivuotisen jatkosopimuksen Linköpingin kanssa. Hän voitti Elitserienin jäähypörssin kaudella 2011–2012 jo kolmannen kerran peräkkäin, mihin on aiemmin yltänyt vain Anders Broström. Vaikka Jämtinillä olisi ollut vielä kaksi seuraavaa kautta sopimusta jäljellä, hän palasi kesken kauden 2012–2013, lokakuussa 2012 henkilökohtaisten syiden vuoksi HV71:een kevääseen 2015 ulottuvalla sopimuksella. Kaudella 2013–2014 Jämtin toimi joukkueen varakapteenina. Hän sijoittui 107 minuutillaan SHL:n jäähypörssissä toiseksi edellään vain Örebro HK:n Emil Kåberg, vaikka Jämtin pelasi loukkaantumisen vuoksi runkosarjassa vain 25 ottelua.

Kaudeksi 2015–2016 Jämtin siirtyi vuoden mittaisella sopimuksella KHL:n kroatialaisjoukkue Medveščak Zagrebin riveihin. Kaudeksi 2016–2017 hän palasi vuoden mittaisella sopimuksella Färjestad BK:hon.

### Maajoukkueura

Jämtin edusti Ruotsia MM-kilpailuissa vuosina 2011 ja 2013, joista jälkimmäinen turnaus päättyi maailmanmestaruuteen ja ensimmäinen hopeaan. Jämtin teki A-maajoukkuedebyyttinsä 6. helmikuuta 2007 LG Hockey Gamesissa Tšekkiä vastaan.

Jämtin pelasi myös alle 20-vuotiaiden MM-kilpailuissa vuosina 2002 ja 2003 sekä alle 18-vuotiaiden MM-kilpailuissa vuonna 2001, jolloin hän jakoi tehoilla 3+4=7 Ruotsin sisäisen pistepörssin voiton Joakim Lindströmin kanssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2000–2001 | Färjestad BK | Elitserien | 1 | 0 | 0 | 0 | 0 | – | – | – | – | – |  |  |  |  |  |  | U18 | 6 | 3 | 4 | 7 | 26 |
| 2001–2002 | AIK IF | Elitserien | 42 | 2 | 3 | 5 | 55 | – | – | – | – | – |  |  |  |  |  |  | JMM | 7 | 2 | 1 | 3 | 10 |
| 2002–2003 | AIK IF | Allsvenskan | 42 | 21 | 18 | 39 | 127 | – | – | – | – | – |  |  |  |  |  |  | JMM | 6 | 1 | 4 | 5 | 10 |
| 2003–2004 | HV71 | Elitserien | 39 | 5 | 13 | 18 | 105 | 16 | 3 | 3 | 6 | 68 | Le Mat-pokalen |
| 2004–2005 | HV71 | Elitserien | 42 | 6 | 12 | 18 | 155 | – | – | – | – | – |
| 2005–2006 | TPS | SM-liiga | 37 | 8 | 7 | 15 | 81 | – | – | – | – | – |
|  | HV71 | Elitserien | 8 | 1 | 1 | 2 | 28 | 12 | 3 | 2 | 5 | 28 |
| 2006–2007 | HV71 | Elitserien | 49 | 14 | 11 | 25 | 150 | 11 | 2 | 1 | 3 | 36 |
| 2007–2008 | HV71 | Elitserien | 51 | 17 | 13 | 30 | 167 | 17 | 1 | 5 | 6 | 36 | Le Mat-pokalen |
| 2008–2009 | Charlotte Checkers | ECHL | 5 | 3 | 2 | 5 | 17 | – | – | – | – | – |
|  | Hartford Wolf Pack | AHL | 4 | 0 | 0 | 0 | 9 | – | – | – | – | – |
|  | Linköpings HC | Elitserien | 27 | 3 | 7 | 10 | 86 | 7 | 1 | 1 | 2 | 8 |
| 2009–2010 | Linköpings HC | Elitserien | 55 | 18 | 13 | 31 | 125 | 12 | 0 | 3 | 3 | 30 |
| 2010–2011 | Linköpings HC | Elitserien | 37 | 9 | 14 | 23 | 158 | 5 | 2 | 0 | 2 | 12 |  |  |  |  |  |  | MM | 1 | 0 | 0 | 0 | 0 |
| 2011–2012 | Linköpings HC | Elitserien | 53 | 16 | 7 | 23 | 138 | – | – | – | – | – |
| 2012–2013 | Linköpings HC | Elitserien | 14 | 3 | 4 | 7 | 26 | – | – | – | – | – |  |  |  |  |  |  | MM | 7 | 1 | 0 | 1 | 0 |
|  | HV71 | Elitserien | 32 | 6 | 10 | 16 | 69 | 5 | 1 | 1 | 2 | 27 |
| 2013–2014 | HV71 | SHL | 25 | 5 | 7 | 12 | 107 | 6 | 1 | 0 | 1 | 2 |
| 2014–2015 | HV71 | SHL | 50 | 7 | 6 | 13 | 64 | 6 | 1 | 3 | 4 | 10 |
| 2015–2016 | Medveščak Zagreb | KHL | 55 | 6 | 4 | 10 | 85 | – | – | – | – | – |
| 2016–2017 | Färjestad BK | SHL | 46 | 1 | 3 | 4 | 32 | 7 | 0 | 0 | 0 | 2 |
| 2017–2018 | Sheffield Steelers | EIHL | 36 | 8 | 5 | 13 | 91 | 2 | 0 | 0 | 0 | 6 |
| 15 kautta | yhteensä | Elitserien/SHL | 571 | 113 | 124 | 237 | 1465 | 101 | 14 | 19 | 33 | 257 |
| 1 kausi | yhteensä | KHL | 55 | 6 | 4 | 10 | 85 | – | – | – | – | – |
| 1 kausi | yhteensä | SM-liiga | 37 | 8 | 7 | 15 | 81 | – | – | – | – | – |
| 1 kausi | yhteensä | AHL | 4 | 0 | 0 | 0 | 9 | – | – | – | – | – |

Lähteet
-------

* Andreas Jämtin The Internet Hockey Databasessa (englanniksi)
* Andreas Jämtin *Elite Prospects*. Everysport Media Group AB.  (englanniksi)

### Viitteet

1. 1 2  Pettersson, Robert: Jämtin lämnar LHC för HV71 *Hockeysverige.se*.  25.10.2012. NewsMe. Viitattu 2.11.2012. (ruotsiksi)
2. 1 2 3 4 5 6 7 8 9 10 11  Andreas Jämtin *Elite Prospects*. Everysport Media Group AB.  (englanniksi)
3. ↑  Elitserienin kautta aikain eniten rangaistuksia saaneet pelaajat – QuantHockey
4. ↑  Elite Prospects (englanniksi)
5. ↑  Andreas Jämtin – Jatkoaika.com – Kaikki jääkiekosta
6. ↑  Andreas Jämtin TPS:ään, Korpikoski jatkaa *Jatkoaika.com*.  15.4.2005. Jatkoaika r.y. Viitattu 8.8.2011.
7. ↑  Jämtin lähtee TPS:stä *Jatkoaika.com*.  20.1.2006. Jatkoaika r.y. Viitattu 8.8.2011.
8. ↑  Anders Mäki: Andreas Jämtin till LHC  14.11.2008. Linköping Hockey Club. Viitattu 8.8.2011. (ruotsiksi)
9. ↑  Takala, Kalle: TPS:n ex-hyökkääjä pimahti – löi kiekkopomoa nyrkillä! *iltasanomat.fi*.  13.2.2009. Sanoma Media Finland Oy. Viitattu 8.8.2011.
10. ↑  TPS:n ex-kiekkoilijaa uhkaa vankeus  17.2.2009. iltalehti.fi. Viitattu 8.8.2011.
11. ↑  Entinen TPS-hyökkääjä sai tuomion pahoinpitelystä *iltasanomat.fi*.  5.10.2009. Sanoma Media Finland Oy. Viitattu 8.8.2011.
12. ↑  Ex-TPS-vahvistus tuomiolle pahoinpitelystä *iltalehti.fi*.  5.10.2009. Alma Media Suomi Oy. Viitattu 8.8.2011.
13. ↑  Mäki, Anders: Jämtin klar för fyra år  8.2.2011. Linköping Hockey Club.  Arkistoitu 9.2.2011. Viitattu 8.8.2011. (ruotsiksi)
14. ↑  KHL-seura värväsi TPS:stä tutun hyökkääjän  31.7.2015. SuomiKiekko. Viitattu 31.12.2015.
15. ↑  Eriksson, Stefan: Jämtin klar för Färjestad BK  26.8.2016. Färjestad BK. Viitattu 28.8.2016. (ruotsiksi)